कालेज मे ’आर्टिफ़िशियल इंटेलिजेंस’ के कोर्स मे ’न्यूरल नेटवर्क्स’ पढ़ा करते थे..जिसमे मशीन्स को ’सोचने’ की ताकत देने के लिये इंसानी दिमाग के ’न्यूरॉन्स’ के नमूनों के तर्ज पर मशीन को ट्रेनिंस-सेट्स के द्वारा असल जिंदगी की ’प्राब्लम-साल्विंग’ का हुनर देने की कोशिश की जाती है..मतलब यह कि (सारे फ़सादों की जड़) इंसानी दिमाग के (सो काल्स्ड) उम्दापन को ’कैश’ करने के कितने तरीके साइंस ईजाद कर लेता है..मगर दिल? आपका मेडिकल साइंस भी तो उसे बस एक ’मसल’ मान कर जिस्म मे खून पंप करने का ठेकेदार बस समझता है..वो तो फ़ितूरी शायरों-कवियों का दीवानापन है जो इस बेचारे दिल को जिंदगी के सारे इमोशन्स और रिश्तों के फ़ोल्डर्स को सहेजने वाला कोई सजायाफ़्ता मुजरिम सा स्टोररूम तज्वीज कर देते हैं...और दिल भी कम्बख्त किस ऑटोमोबाइल फ़ैक्टरी की पैदाइश है कि पॉवर-स्टेयरिंग भले न हो मगर ’पॉवर-ब्रेक्स’ तो पूरे हैं..